**Zmluva o výkone činnosti športového odborník - trénera v rámci realizácie**

**projektu „Dajme spolu gól 2023/24“**

uzatvorená podľa § 51 a nasl. Občianskeho zákonníka

 medzi týmito zmluvnými stranami:

Športový odborník - hlavný tréner/tréner: Mgr. Ján Novák

Názov futbalového klubu: Slovenský futbalový zväz

Sídlo: Tomášikova 30C, 821 01 Bratislava

IČO: 00687308

Registrácia: Ministerstvo vnútra SR, č.: VVS/1-909/90-91

V mene ktorého koná: Ján Kováčik, prezident SFZ

Bankové spojenie:

IBAN:

 (ďalej len „**tréner**“)

a

Názov: Základná škola s materskou školou, Námestie Kráľovnej pokoja 4

Sídlo (fakturačná adresa): Námestie Kráľovnej pokoja 4, 080 01, Prešov

IČO: 54007267

IČ DPH: 2121564742

Bankové spojenie:

IBAN: SK57 7500 0000 0040 0807 7238

V mene ktorého koná: PaedDr. Renáta Rodáková, štatutárny zástupca ZŠ s MŠ

(ďalej len „**prijímateľ**“)

Názov zariadenia: Základná škola s materskou školou, Námestie Kráľovnej pokoja 4

Korešpondenčná adresa zariadenia: Námestie Kráľovnej pokoja 4, 080 01, Prešov

Status prijímateľa: Základná škola s materskou školou

Zmluvné strany po vzájomnej dohode uzatvárajú túto zmluvu o výkone činnosti trénera pri realizácii projektu „Dajme spolu gól“ (ďalej len „zmluva“):

**Čl. I**

**Predmet zmluvy**

Predmetom tejto zmluvy je vzájomné vymedzenie práv a povinností zmluvných strán v rámci realizácie projektu "Dajme spolu gól" (ďalej len "projekt DSG").

**Čl. II**

 **Povinnosti MŠ / ZŠ s MŠ / ZŠ**

MŠ/ZŠ s MŠ/ZŠ je v rámci realizácie projektu DSG povinná:

1. vytvárať trénerovi vhodné organizačné podmienky pre výkon jeho činnosti,
2. organizovať pohybovo-športovú aktivitu so zameraním na futbal/záujmovú činnosť – futbal (ďalej len „pohybová – športová aktivita“) jedenkrát v kalendárnom týždni, vždy v stredu a to v trvaní 45 minút v čase od 13:00 hod do 13:45 hod. počas šiestich mesiacov, a to v mesiacoch október, november 2023, apríl, máj 2024,
3. zabezpečiť počas pohybovo-športovej aktivity so zameraním na futbal prítomnosť triednych učiteliek materskej školy, ktoré budú dohliadať na ostatné deti, ktoré sa pohybovo-športovej aktivity so zameraním na futbal aktívne nezúčastňujú,
4. zabezpečiť pre žiakov 1.ročníka základnej školy organizáciu záujmovej činnosti - futbal jedenkrát v kalendárnom týždni v trvaní 45 minút v popoludňajších hodinách
5. zabezpečiť príslušné materiálne a technické vybavenie detí, vrátane športového výstroja a obuvi,
6. uhradiť trénerovi odmenu podľa článku IV. zmluvy.

**Čl. III**

**Povinnosti trénera**

1. Tréner je zodpovedný za celkovú prípravu, organizáciu, vedenie a vyhodnotenie pohybovo-športovej aktivity pre deti so zameraním na futbal/záujmovej činnosti-futbal a zodpovedá za bezpečnosť detí počas pohybovo-športovej aktivity podľa tejto zmluvy v areáli školského dvora materskej školy/ZŠ s MŠ/ZŠ a v jeho blízkosti (futbalové ihrisko).
2. Tréner je v rámci realizácie projektu DSG povinný:
3. postupovať podľa manuálu na registráciu trénerov do platformy my.sportnet.online a manuálu na registráciu aktivity do platformy DSG (manuály sú zverejnené na stránke www.dajmespolugol.sk),
4. zabezpečovať dokumentáciu pohybovo-športovej aktivity so zameraním na futbal/záujmovej činnosti-futbal vrátane krátkeho popisu každej aktivity so zameraním na futbal spolu nahratím fotodokumentácie (2-3 fotky) z vykonanej aktivity podľa metodických dokumentov SFZ a evidenciu zúčastnených osôb (chlapci, dievčatá) cez portál [www.dajmespolugol.sk](http://www.dajmespolugol.sk)
5. potvrdiť úvodnú registráciu dieťaťa zákonným zástupcom do platformy my.sportnet.online (DSG) k danej MŠ/ZŠ s MŠ/ZŠ
6. evidovať účastníkov projektu DSG, tzn. na každej pohybovo-športovej aktivity so zameraním na futbal cez platformu www.dajmespolugol.sk
7. dodržiavať a konať v súlade s propozíciami projektu DSG, vynakladať maximálne úsilie s cieľom zodpovedného plnenia svojich povinností a konať osobne s odbornou starostlivosťou a podľa svojich najlepších schopností a možností,
8. chrániť všetok majetok zverený mu zo strany MŠ/ZŠ s MŠ/ZŠ, najmä sa oň náležite starať, tak aby nedochádzalo ku škodám na majetku,
9. počínať si pri výkone činností podľa tejto zmluvy tak, aby nedochádzalo k ujme na zdraví, živote a majetku.

**Čl. IV**

**Odmena trénera**

Za výkon činnosti podľa tejto zmluvy má tréner nárok na mesačnú odmenu vo výške 50- EUR (slovom: „päťdesiat“) za jednu zrealizovanú hodinu pohybovo- športovej aktivity so zameraním na futbal/záujmovú činnosť - futbal. Odmena je splatná do 15. dňa kalendárneho mesiaca nasledujúceho po kalendárnom mesiaci, v ktorom bola činnosť podľa tejto zmluvy vykonaná.

**Čl. V**

**Záverečné ustanovenia**

1. Zmluvné strany sa dohodli, že zmluva sa uzatvára na dobu neurčitú.
2. Táto zmluva nadobúda platnosť dňom jej podpisu oboma zmluvnými stranami a účinnosť v deň nasledujúci po dni jej zverejnenia na príslušnom webovom sídle.
3. Túto zmluvu možno meniť, dopĺňať alebo upravovať výlučne na základe vzájomnej dohody zmluvných strán, a to vo forme písomných vzostupne číslovaných dodatkov k tejto zmluve podpísaných všetkými zmluvnými stranami.
4. Právne vzťahy medzi zmluvnými stranami zmluvou bližšie neupravené sa riadia príslušnými ustanoveniami Občianskeho zákonníka.
5. Ak niektoré ustanovenia tejto zmluvy nie sú celkom alebo sčasti platné a/alebo účinné alebo neskôr stratia platnosť a/alebo účinnosť, nie je tým dotknutá platnosť a/alebo účinnosť ostatných ustanovení. Namiesto neplatných a/alebo neúčinných ustanovení a na vyplnenie medzier sa použije právna úprava, ktorá pokiaľ je to právne možné sa najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
6. Táto zmluva je vyhotovená v dvoch rovnopisoch s platnosťou originálu, po jednom rovnopise pre každú zmluvnú stranu.
7. Zmluvné strany vyhlasujú, že túto zmluvu uzatvorili dobrovoľne, prejav ich vôle je slobodný, vážny, určitý a zrozumiteľný a znenie tejto zmluvy si prečítali a je v plnom súlade s ich prejavenou vôľou, na znak čoho ju vlastnoručne podpísali.

V Prešove , dňa 28.9.2023

................................................... ......................................................

 Športový odborník - Tréner

 (štatutárny zástupca MŠ/ZŠ s MŠ/ZŠ)